open-index/open-wikipedia-markdown huggingface dataset:
Federico García Lorca

**Federico García Lorca** (pronunsia en espaniol: [feðeˈɾiko ɣarˈθi.a ˈlorka], en elefen federico garsia lorca) ia nase a 5 de junio de 1898 en Granada, Espania. El ia es un poesiste, e autor e dirijor teatral. El ia ateni reconose internasional como un membro e simbol de la Jenera de '27, un grupo composada par poesistes e otras ci ia introdui la prinsipes de promoves european (per esemplo simbolisme, futurisme, e surealisme) a leteratur espaniol. El ia es matada par la fortes nasionaliste a la comensa de la Gera Interna de Espania a 19 de agosto de 1936. Sua corpo ia es nunca trovada.

Un esemplo de sua obras:

## Colies de poesias
* Impresiones y paisajes (Impresas e Vistas, 1918)
* Libro de poemas (Libro de poesia, 1921)
* Poema del cante jondo (Poesia de canta profonda, scriveda en 1921, publicida en 1931)
* Suites (scriveda entre 1920 e 1923, publicida posmori en 1983)
* Canciones (Cantas, scriveda entre 1921 e 1924, publicida en 1927)
* Romancero gitano (Cantas romantica de la roma, 1928)
* Odes (scriveda 1928)
* Poeta en Nueva York (Poesiste en Nova York, scriveda en 1930 – publicida posmori en 1940)
* Llanto por Ignacio Sánchez Mejías (Lamenta per Ignacio Sánchez Mejías, 1935)
* Seis poemas gallegos (Ses poesias de Galisia, 1935)
* Sonetos del amor oscuro (Sonetos de ama oscur, scriveda en 1936, publicida en 1983)
* Lamenta per la mori de un matador e otra poesias (1937)
* Primeras canciones (Cantas prima 1936)

## Senarios
* Cristo: un trajedia relijiosa (non completida, 1917)
* La encanta malvolente de la papilio (scriveda entre 1919 e 1920, produi prima en 1920)
* La pupetas de baston (scriveda entre 1922 e 1925, produi prima en 1937)
* La Teatre de pupetas de Don Cristobal (scriveda en 1923, produi prima en 1935)
* Mariana Pineda (scriveda entre 1923 e 1925, produi prima en 1927)
* La sposa enorme de la sapator (written 1926–30, produi prima en 1930)
* La ama de Don Perlimlin e Belisa en la jardin (scriveda en 1928, produi prima en 1933)
* La publica (scriveda entre 1929 e 1930, produi prima en 1972)n
* Cuando sinco anios es pasada (scriveda en 1931, produi prima en 1945)
* La sposi de sangue (scriveda en 1932, produi prima en 1933)
* Steril (scriveda en 1934, produi prima en 1934)
* Doña Rosita la nonsposida (scriveda en 1935, produi prima en 1935)
* Presenta sin titulo (scriveda en 1936, produi prima en 1986)
* La casa de Bernarda Alba (scriveda en 1936, produi prima en 1945)

## Lias esterna
* Porton ueb dedicada a Lorca en la Biblioteca Virtual Miguel de Cervantes
Felipe 2

**Felipe 2** (21 maio 1527 – 13 setembre 1598) ia es la re de Espania de 1556 a 1598 e de Portugal de 1581 a 1598. De 1554 el ia es la re de Napoli e Sisilia e la duxe de Milano. Cuando el ia es sposida a rea Mary 1 (1554–58), el ia es ance la re de England e Er. De 1555, el ia es la renor de la 17 Provinses de Nederland.

En Espania, el ia es nomida *Felipe el Prudente* ("Felipe la cauta"), e sua impero ia inclui teritorios en cada continente alora conoseda par europeanes, incluinte la Pilipinas, isolas nomida per el. En sua rena, Espania ia ateni la culmina de sua potia e influe, un tempo nomida "la eda oro".

En la rena de Filipe, la governa ia sufri bancarotas separada en 1557, 1561, 1569, 1575 e 1596, un de la causas de la declara de autonomia de la Republica de Nederland en 1581. Como un catolica relijiosa, Felipe ia es ance conoseda per organiza un mision marinal enorme contra England en 1588, la Marina de Espania. Ma la ataca ia fali dramosa.

La marina de Espania ia es reconstruida. An si England ia pote evita la invade, lo no ia pote profita de esta. Un ataca a Espania ia fali grande. Plu, atentas par England per saisi teritorios en la Mar Caribe no ia susede.

Felipe 2 ia mori de canser en El Escorial, prosima a Madrid, a 13 setembre 1598. El ia es segueda par sua fio (e sobrino) Felipe 3.
Fema

La parola *fema* refere ultima a animales cual ave ovos e la sistem de reprodui per crea enfantes. La parola es ance usada per plantas con sistemes simil de reprodui. Nota bon ce alga femas no ave ovos o pote crea enfantes, ma ave la materia jenetical como otra femas. Estas es ance femas.

Entre umanas, la parola "fema" es ance usada per alga persones ci regarda se como femas, an si fisical o jenetical los es mas.

## Simbol
Un simbol usa comun per representa la seso fema es ♀, un sirculo con un crus peti a su. Como diseda par Schott, la persepi la plu stable es ce la simbols mas e fema "es derivada de peti en scrive elinica de la nomes elinica de la planetas de *Thouros* (Marte) e *Phosphoros* (Venus). Esta derivas ia es trasada par Renkama, ci ia mostra como on pote muta leteras elinica a la simboles grafica de mas e fema cual es ancora reconoseda oji." On ia corti *Thouros* a θρ, e *Phosphoros* a Φ, ambos de estas ia es en la scrive de mano de alcimicistes, donce los ia es alga diferente ca leteras elinica moderna. Esta cortis ia es petida a la simboles moderna.

## Determina de seso
La seso de un organisme spesifada pote es determinada par alga fatores. Estas pote es jenetical o ambiental, o pote cambia natural tra la vive de un organisme. An si la plu de spesies con sesos mas e fema ave individuas cual es o mas o fema, animales androjine ave la sistemes de reprodui de e mases e femas.

### Determina jenetical
La seso de la plu de mamales, incluinte umanas, es determinada jenetical par la sistem de determina de seso XY, en cual mases ave un cromosoma X e un Y, en cuando femas ave du cromosomas X. En reprodui, la mas contribui o un sperma X o un sperma Y, en cuando la fem contribui sempre un ovo X. Un sperma Y e un ovo X produi un mas, en cuando un sperma X e un ovo X produi un fema. Avias, retiles, e alga insetos e otra organismes ave la sistem de determina de seso ZW, en cual mases ave du cromosomas Z, e femas ave un cromosma Z e un cromosoma W. Membros de Hymenoptera, per esemplo formicas e abeas, es usual mas cuando los es aploide, e femas e alga mases steril es deploide.

### Determina ambiental
La jovenes de alga spesies crese a mas o fema par causa de la state de sua ambiente local, pe la seso de multe tipos de crocodiles es influeda par la temperatur de sua ovos. Otra spesies (pe la gobio), cuando los es adultes, pote cambia sua seso per responde a constrinjes local de reprodui (pe un manca de mases).

## Referes
Fernando Magallan

**Fernando de Magallanes** (o *Fernão de Magalhães* en Portuges) (primavera 1480 - 27 april 1521) ia es un esploror de Portugal ci ia atenta descovre un via ueste a la Isolas de Spisa (Indonesia moderna) per la re de Espania. Se viaja ia es la prima atenta conoseda a sirconaviga la mundo. Magallanes no ia fini la viaja se mesma. El ia es matada en la Batalia de Mactan en la Pilipinas. El ia es ance la prima person ci ia condui un mision de Europa a Asia par viaja a la ueste, e la prima person ci ia traversa la Mar Pasifica. Plu, el es la prima esploror ci entra la Mar Pasifica de la Streta de Magallan, ce el ia descovre, e la prima european ci atera a la Pilipinas. (Nota ce la mercatores de Arabia ia vade ala multe sentenios ante Magallan.) De la 240 membros de se ecipo ce ia vade orijinal con Magallan, sola 18 fini la sirconaviga de la mundo e ia reveni a Espania en 1522.

## Vive temprana
Magallan ia nase en la norde de Portugal, o en Vila Nova de Gaia, sirca Porto, o en Sabrosa, sirca Vila Real. El ia es fio de Rodrigo de Magalhães, *Alcaide-Mor* de Aveiro e sua sposa Alda de Mesquita.

En marto 1505 con la eda de 25 anios, Magallan ia enscrive en la flotila de 22 barcones enviada per ospita Sir Francisco de Almeida como la visre de Barat portuges. An si sua nom no apare en la arcivos, lo es conoseda ce el ia resta ala oto anios, en Goa, Cotxin e Cilon. El ia partisipa en diversa batalias, incluinte la batalia de Cananore en 1506, do ia es ferida. En 1509 el ia luta en la batalia de Diu. El plu tarda ia naviga su Diogo Lopes de Sequeira en la ambasada portuges un a Malacca, con Francisco Serrão, sua ami e posible sua cusin. En setembre, a pos arivante a Malaca, la mision ia es vitim de un conspira e ia debe retira. Magallan ia ave un rol esensal, avertinte a Sequeira e salvante a Francisco Serrão, ci ia atera ja.
Festa de Deserto

La **Festa de Deserto** (Festival d'Essouk) es un conserto anial en Essakane, Mali, cual mostra musica Tuareg costumal, e ance musica de la mundo intera. La bande tuareg Tinariwen ia trova prima un interesa internasional con sua presenta a la festa en 2001.

Un filma atestante franses con la nom *Festival au désert* ia es fada a la festa en 2003. Presentores ia inclui Tartit, Oumou Sangare, Lo'Jo, Tinariwen, Robert Plant con Justin Adams, Blackfire, Django, e Ali Farka Touré. 

## Vide ance
*Essakane
Figato

La **figato** es un organo en vertebratos, incluinte umanas. Lo ave un rol major en metaboli e ave multe roles en la corpo, incluinte reserva de glicojen, sintese de protena de plasma, e la desveneni de drogas. Lo produi ance bile, cual es importante per dijesta. Parolas medical referente a la figato usa "epato-", cual veni de la parola elinica per figato (*hepar*).

La figato umana adulte pesa normal entre 1,3 e 3,0 kilogrames. Lo es un organo mol, brun rosin, e formida como un bumerang. Lo es la organo du en grandia, pos la pel, e la plu grande a la interna de la corpo. Lo resta su la diaframa a la lado destra de la adomen. La figato resta a la destra de la stomaco e suporta la vesica bilal (cual reserva bile).

La figato es un de poca organos umana cual pote recrea sua partes destruida. Tan poca como 25% de figato es nesesada per recrea la figato completa!
Filastin

**Filastin** es un un stato autonom *de jure* en Asia. En la pasada, lo ia inclui la area aora nomida Israel. Oji, lo inclui du teritorios: La Riva Este (a este de la Rio Urdun) e Gaza (a la costa de la Mar Mediteraneo.)

La area de la Riva Este es sirca 5,860 cilometres cuadrida. La area de Gaza es sirca 360 cilometres cuadrida. En 2007, la Riva Este ia es abitada par sirca 2 535 927 persones, e Gaza par sirca 1 482 405.

La sentro de governa de Filastin es Ramallah, ma Ieruxalim Este es la capital ofisial. La teritorio intera es ocupada par Israel pos la Gera de Ses Dias en 1967.

Pos la Gera Mundal 2, en 1947, la Nasiones Unida ia adota un desinia per divide, cual ia suporta la crea de du statos autonom, un arabi e un iudi, con un Ieruxalim internasionalida. Pos la institui de un stato iudi - Israel - a 14 maio 1948, la armadas de la nasiones arabi visina. A pos, la Governa Filastin ia es instituida par la Alia Arabi, reconoseda par tota membros estra Transurdun. Lo ia es intendeda per inclui la tota de la Filastin pasada, sua governa efetosa ia es limitada a la banda de Gaza. Seguente la Gera de Ses Dias, Israel ia catura Gaza e la Penisola Sinai de Egipte, la Riva Ueste de Urdun, e la Montania Golan de Suria en junio 1967.

A 15 novembre 1988, Yasser Arafat, Presidente de la Organiza per Libri Filastin, en Aljazair ia proclama la institui de la stato de Filastin. Un anio pos la Acorda de Oslo en 1993, la Autoria Nasional de Filastin ia es formida per governa la Riva Ueste e Gaza. Du anios pos la retira par Israel de Gaza en 2007, Gaza ta es renada par un otra grupo, Hamas.

La stato de Filastin es reconoseda par 137 membros de la Nasiones Unida, e de 2012 lo ave la state de un oservor nonmembral en la NU, cual ave la implica de reconose de sua statia. Lo es un membro de la Alia Arabi, la Organiza de Coopera Muslim, la G77, e la Comite Internasional Olimpica.


File:Palestine frontier 1922.png|Filastin, 1922
File:UN Partition Plan Palestine.png|La plan de divide
File:Palestine recognition only.svg|La nasiones ci reconose Filastin autonom
File:Jerusalem Dome of the rock BW 14.JPG|thumb|La Cupola de la Roca, Ieruxalim
File:Al-Khader.jpg|Enfantes brandinte la bandera de Filastin
File:West Bank-46.jpg|Xicas vadente a scola en la Riva Ueste
Filma atestante

**Filma Atestante** es un forma de sinema cual es la arte de raconta naras real en modo imajinosa, divertinte e pensosa. Lo pote redise un nara vea en un varia nova o presenta un situa, person o aveni nonoiada a ante. Lo pote es justa e nonpartisan, presentante ambos lados de un problem, o lo pote conteni propaganda seca. Jeneral, lo dona un vista intima a la vives e mundos de la popla e locas caturada en se. Lo esplora avenis istorial major e sivilis antica e prende nos de la fondo de mar asta la apico de monte Everest.

Lo mostra a nos la vives de un grupo revoltante o instrui nos como monta la ondas turbosa. Un filmor trova un sujeto cual el ama multe e comparti esta zelo con vidores, usante la media de video e filma. En comensa, on nesesa trova un bon sujeto cual es compartida o oposada par otras, usante opinas o esperias personal, e instrui la vidores sur un tema en modos divertinte e stimulante.
Filolojia romanica

**Filolojia romanica** es la campo de filolojia cual studia la linguas, leteratures e cultures de la locas do un lingua romanica es parlada.
Filosofia

: *Esta es la article Filosofia. La [[:Category:Filosofia|categoria Filosofia]] teni plu articles de Filosofia.*

**Filosofia** (de elinica φιλοσοφία, philosophia, leteral "ama de sajia") es la studia de problemes jeneral e fundal consernante materias como esiste, conose, valua, razona, mente e lingua. La terma ia es probable creada par Pitagora (s 570-495 aec). Metodos filosofial inclui interoga, discute esensal, disputa razonal, e presenta sistemosa. Demandas filosofial clasica inclui: Esce lo es posible conose alga cosa e demostra lo? Cual es plu real? Filosofistes ance demanda demandas plu concreta como: Lo esiste la forma la plu bon de vive? 

La areas major inclui...

*Metafisica, la studia de la natur de la universo.
**Teorias de Metafisica
*Epistemolojia, la studia de conose.
**Teorias de Epistemolojia
*Etica, la studia de la natur de bon e mal.
**Teorias de Etica
*Estetica, la studia de la natur de belia e feia.
*Lojica, la studia de bon razona.

*Filosofistes
** Filosofistes xines
*** Laozi (sentenio ses aec)
*** Confuzi (551?-479 aec)
** Filosofistes de Elas antica
*** Tales (624 - 546 aec)
*** Anaximandro (611 - 549 aec)
*** Pitagora (582-500 aec)
*** Parmenide (540-470 aec)
*** Xenofane (570-475 aec)
*** Heraclito (540 - 475 aec)
*** Zeno de Elea (490-430 aec)
*** Socrate (s. 469 – 399 aec)
*** Platon (424 ace – 347 aec)
*** Aristotele (384 – 322 aec)
*** Epicuro (341 ace – 270 aec)
** Filosofistes de la Ueste plu moderna
*** Blaise Pascal (1623-1662)
*** Voltaire (1694-1778)
*** Immanuel Kant (22 april 1724 - febrero 1804)
*** Georg Wilhelm Friedrich Hegel  (27 agosto 1770 -14 novembre 1831)
*** Bertrand Russell (1872–1970)

## Bibliografia
* 
* 
* 
* 
* 
* 
* 
*
Fisica

:*Esta es la article Fisica. La [[:Category:Fisica|categoria Fisica]] conteni plu articles sur Fisica.*

La **fisica** (φυσικός (fusikos) "natural" e φύσις (phusis) "natur" en elinica) es la siensa cual studia la materia e sua move, la enerjia e la fortes fundal de natur cual governa interatas entre particulas. Lo ia es nomida *filosofia natural* asta la fini de la sentenio des-oto. La fisica studia un spetro de fenomenos fisical, de la particulas suatomal (fisica de particulas) a la fisica de la corpos sielal (astronomia) e de la universo como un intera (cosmolojia).

## Teorias xef
An si la fisica tra un varia vasta de sistemes, alga teorias es usada par tota fisicistes. Cada un de esta teorias ia es esaminada esperimental multe veses e ia es trovada como un aprosimi sufisinte a la natur. Per dise, la teoria de la mecanica clasica descrive esta la move de ojetos, con esije ce los es multe plu grande ca la atomes e los move a multe min rapidia ca la lus. Esta teorias continua es un area de rexerca ativa oji. La teoria de caos, un aspeta notable de la mecanica clasica ia es descovreda en la sentenio 10, tre sentenios a pos la formula orijinal de mecanica clasica par Isaac Newton (1642-1727).

Esta teorias sentral es utiles importante per rexerca en temas plu spesialida, e tota fisiciste, an con sua spesiali, es espetada conose los. Esta inclui mecanica clasica, mecanica cuantal, termodinamica e mecanica statistical, eletromagnetia e relativia spesial.

## Mecanica
*Leges de move de Newton
*Enerjia
*Gravita
*Masa
*Forte
*Tempo
*Longia
*Area
*Rapidia
*Aselerasio

## Teoria de relativia
*Teoria de relativia
*Foton

## Eletromanetisme
*Eletrica
*Magnetia
*Color

## Termodinamica
*Termodinamica

## Fisica de la particulos
*Teoria atomal
*Fisica de particulas
*Atom
*Eletron
*Proton
*Neutron

## Fisica cuantal
*Mecanica cuantal
*Teoria cuantal de campos
Fisiolojia

La **fisiolojia** es un ramo de biolojia cual studia la funsiona normal de organismes e sua partes, o la modo en cual un organisme o sua partes funsiona.

## Sucampos
* basida en la tason studiada: fisolojia umana, fisiolojia animal, fisiolojia plantal, fisiolojial microbial, fisiolojia viral.
* basida en la nivel de organiza: fisiolojia celulal, fisiolojia moleculal, fisiolojia de sistemes, fisiolojia de organismes, fisiolojia ecolojial, fisiolojia integrante.
* basida en la prosedes cual causa varia fisiolojial: fisiolojia de developa, fisiolojia ambiental, fisiolojia evolual
* basida en la ojetos ultima de la rexerca: fisiolojia aplicada (pd fisiolojia medical), nonaplicada (pd, fisiolojia comparada).

## Bibliografia
**Fisiolojia umana**
* Widmaier, E.P., Raff, H., Strang, K.T. *Vander's Human Physiology*. 11th Edition, McGraw-Hill, 2009.
* Marieb, E.N. Essentials of Human Anatomy and Physiology. 10th Edition, Benjamin Cummings, 2012.

**Fisiolojia animal**
* Hill, R.W., Wyse, G.A., Anderson, M. *Animal Physiology*, 3rd ed. Sinauer Associates, Sunderland, 2012.
* Moyes, C.D., Schulte, P.M. *Principles of Animal Physiology*, second edition. Pearson/Benjamin Cummings. Boston, MA, 2008.
* Randall, D., Burggren, W., and French, K. *Eckert Animal Physiology: Mechanism and Adaptation*, 5th Edition. W.H. Freeman and Company, 2002.
* Schmidt-Nielsen, K. *Animal Physiology: Adaptation and Environment*. Cambridge & New York: Cambridge University Press, 1997.
* Withers, P.C. *Comparative animal physiology*. Saunders College Publishing, New York, 1992.
Flamingo

**Flamingos** es avias vadante e sosial en la jenera *Phoenicopterus* e la familia *Phoenicopteridae*. Los abita en ambos la emisferas ueste e este, ma es plu multe en la este. On ave cuatro spesies en la Americas e du en la mundo vea.
Flandre

**Flandre** (Nederlandes: Vlaanderen [ˈvlaːndərə(n)], Franses: Flandre) refere normal a la parte de Beljia norde en cual la popla parla nederlandes. La capital ofisial es Bruxelles.

En istoria, la nom ia refere a la contia Flandre, cual ia estende de la streta Dover a la estuario de la rio Scheldt sirca la anio 1000. La contia ia inclui la provinses moderna Flandre Ueste e Flandre Este. En sentenios resente, lo ia deveni plu comun ce on usa la nom per tota la rejion de Beljia en cual nederlandes es parlada.

## Divides manejal

Flandre es divideda en sinco provinses, de cual cada es formida par *arrondissements* cual conteni munisipas (intera 308).

## Cultur
### Lingua
Flandre conteni 57,9% de la abitores de Beljia. En esta rejion on parla nederlandes (ance nomida flames), conoseda e usada par asta 70% de la popla beljes.

### Depinta
La jenios grande de depinta Van Eyck, Brueghel, Rubens e Van Dyck ia nase e labora en Flandre. La scola de depinta flames ia es internasional multe famosa.
Folidoto

La **Folidoto** es un ordina de mamales cual inclui sola un familia (Manideo) e un jenero (Mano) de 8 spesies de **pangolines**. La nom "pangolin" veni de la parola melaiu *pengguling*, cual sinifia "un ci enrola". Pangolines ave scamas grande sur sua pel e es trovada en la rejiones tropical de Africa e Asia.
Fini de la domina roman en Britan

La **fini de la domina roman en Britan** ia es la cambia de Britan roman a Britan posroman. La domina roman ia fini en partes diversa de Britan a tempos variosa e e para causas diferente.

En 383, la usurpor Magno Maximo ia retira soldatos de la norde e ueste de Britan, probable lasante la encarga a la xefes de gera local. Sirca 410, la romanes brites ia esclui la judores de la finjor Constantino 3, parente car el ia fali retira un garnison de Britan e donce no ia proteje la isola.

La imperor roman Honorio ia responde a un demanda per aida con la *Prescrive de Honorio*, disente ce la sites roman ia debe organiza sua propre defende, silente asetante la autogoverna brites tempora. Honorio ia es lutante en Italia contra la visigotos su sua gidor Alarico, e Roma mesma ia es asejada. El ia no pote libri soldatos per proteje Britan distante. An si lo es probable ce Honorio ia espeta regania pronto la controla de la provinses, Procopio ia reconose ja en la media de la sentenio 6 ce Britannia ia es intera perdeda par la romanes.
Force

Un **force** es un util con du o plu dentes agu, usada per leva comedas a la boca o per teni los pos talia los.

## Etimolojia
La parola force en lingua franca nova veni de la latina *furca*, sinifiante "forcon". En otra linguas simil la nom es como segue: en italian *forchetta*, en franses *fourchette* e en catalan *forqueta*. En engles la parola es *fork* cual ance veni de la latina.

## Istoria
Alga de la usas plu anticin de la forcas ia aveni en Egipte Antica, do forces grande ia es usada como utiles per coce.

Forces fada de oso ia es trovada en locas arceolojial de la dinastia Xang (s 1600 - s 1050 aec) e de otra dinastias plu tarda. En la Impero Roman, forces de bronze e arjento ia es usada e on pote trova multe esemplos en la museos de tota Europa. Esta usa ia varia seguente la abituas local, la clases sosial e la tipo de comeda, ma la forces de la periodos plu temprana ia es usada per coce e servi. La force personal usada en la table ia a plu probable inventada en la Impero Roman Este (Bizantian), do ia es frecuente usada en la sentenio 4 (an si sua orijina ta pote es en Elas antica, ante la periodo roman). Rejistras mostra ce en la sentenio 9 un ojeto simil ia es usada en Persia par la elite. En la sentenio 10, lo ia es comun usada en Asia sude-ueste.
Formula (gramatica)

Un **formula** es un strutur sintatical cual es composada de plu ca un parola, ma no ave la organiza "sujeto-predica" de un proposa o frase. Frecuente, la defini permete ance la usa de la espresa "formula minimal" per un sola parola: pe, un sola nom pote es un formula de nom, car la du ave la mesma rol sintatical.

La parola en alga formulas cual pote es usada en loca de la formula completa es nomida la nucleo de la formula, e la tipo de formula es nomida per la nucleo. Per esemplo:
*"la du omes orgulosa" es un formula nomin, car la nucleo es la nom "omes".
*"ia vade rapida" es un  formula verbin, car la nucleo es la verbo "vade".

Ma alga formulas es nomida per la parola cual junta la formula a otra formulas o la frase completa:
*"en la casa blanca" es un formula preposadal, car la nucleo es la preposada "en" cual lia la formula a otra partes de la frase.

On ave tipos diversa de formula:
*formula aposadal (incluinte formulas preposadal)
*formula nomin
*formula verbin
*formula pronomal
Formula aposadal

Un **formula aposadal** es un formula cual ave un aposada como sua nucleo. Formulas aposadal funsiona como alterantes ajetivin o averbin. La completinte de un aposada es normal un nom, pronom o formula nomin.

On ave du varias de formulas aposadal:
*1. Un **formula posposadal** ave un **posposada** como sua nucleo. La posposada *segue* sua completinte.
*2. Un **formula preposadal** ave un **preposada** como sua nucleo. La preposada *presede* sua completinte.

Esemplos de formulas preposadal en elefen:
*en la bus
*a la vila
*a la otra lado
Formula de Drake

En 1960 **Frank Drake** ia proposa un formula per computa la cuantia aprosima de la sivilias tecnolojial en nosa galasia. La formula ia deveni la funda per tota discutes sur la posible de contata tal sivilias. 

La formula es F = R * fs * fp * ne * fl * fi * fc * L.

* F es la cuantia de sivilias tecnolojial con cual on ta pote comunica.
* R es la frecuentia promedia de la formi de stelas en nosa galasia.
* fs es la frato de esta stelas cual ave un sistem de planetas.
* ne es la cuantia promedia de planetas capas de suporta la vive, per cada stela cual ave planetas. (En nosa sistem solal sola la planetas Venus, Tera e Marte es en esta grupo.)
* fl es la frato de esta planetas cual developa la vive a alga tempo.
* fi es la frato de estas cual developa sivilias (vive intelijente).
* fc es la frato de estas cual developa un tecnolojia cual relasa a spasio indicas detetable de sua esiste.
* L es la tempo tra cual esta indicas es relasada.

Nos no sabe la valuas de la cuatro parametres destra de esta formula. La suposas de la siensistes difere vera, donce la resulta de esta formula es vera nonserta, variante entre un e plu ca milion sivilias en nosa galasia. Si vera multe tal sivilias ta esiste, donce on pote demanda perce nos no ia nota ja alga de los. Vide la Paradox de Fermi.
Formula nomin

Un **formula nomin** es un formula cual ave un nom como sua nucleo e ave la mesma funsiona gramatical como un nom simple.

Un formula nomin inclui comun parolas descrivente (ajetivos, determinantes, etc).

Vide ance:
*nominali
Formula verbin

Tradisional, un **formula verbin** es un formula cual...
*ave la rol sintatical de un verbo simple, e
*es composada de un verbo xef e verbos aidante o particulas verbal cual relata sintatical a la verbo.

En gramatica jenerante, un **formula verbin** es un unia sintatical cual coresponde a la predica. En ajunta a la verbo, esta inclui verbos aidante, ojetos, completintes ojetal, e otra partes estra la sujeto.
Foronido

**Foronidos** es animales de un filo peti con 20 spesies en du jeneras. Los ave la forma de vermes, ma con un tubo de dijesta cual turna se e sorti de la corpo prosima a la boca (no ocupante la longia intera de la corpo, como en anelidos). Los es trovada en tota mares, estra la artica e antartica. Los abita la mares a profondia de 0 a 70 metres (masima 400 metres). Los pote vive tra sirca un anio. 

La adultes secrete tubos citinosa cual pote es enterada en la arena o fango, o resta supra la fondo de la mar o la rocas, en cual caso la foronidos tende vive en colonias con sua tubos liada e forminte un masa grande e nonpenetrable. Alga spesies pote disolve rocas, concas o molos de beton, per crea foras en cual los secrete sua tubos. Los come con un lofoforo (un strutur de silios sirca la boca).

An si los es normal longa (de 50 cm), foronidos es normal multe magra. *Foronopse armeri*, per esemplo, es longa de 20 cm, ma ave sola 3 mm de diametre. Multe spesies es plu corta ca esta, ma tota es multe magra. *Forone ipocrepia* ave sola 3 a 5 cm de longia, e *Forone ovalis* ave sola 6 mm. *Foronos oval* abita en colonias a la concas de ostras con asta 150 animales per cm cuadrida.
Francis Drake

Un depinta de Francis Drake par Marcus Gheeraerts joven.


**Francis Drake** (pron. Fransis Dreik) (1540 – 27 janero 1595) ia es un navigor, pirata, mercator de sclavos, e politiciste engles de la eda de Rea Elizabeth. El ia deveni un cavalero en 1581. Drake ia es la comandor du de la marina engles en la batalia contra la Marina Grande espaniol en 1588. El ia mori de disenteria pos un ataca nonsusedente a San Juan, Porto Rica en 1595.

Sua aventuras ia es como mitos, e la engleses ia regarda el como un eroe, ma la espanioles regarda el simple como un pirata. El ia es nomida "el draque" de la parola de espaniol vea cual sinifia "la dragon", cual es ance la radis de sua nom engles. On ia dise ce Re Filipo II de Espania ia ofre un premio de 20 000 ducates (4–8 milion paundes engles moderna) per la mata de Drake.
Francisme

**Francisme** refere a la periodo de la istoria de Espania entre 1939, cuando Fransesco Franco ia vinse la gera interna espaniol, instituinte sua governa, e 1975, cuando Franco ia mori e la prinse Juan Carlos ia es coronida re de Espania.

## Cualias e fundas ideolojial
La fundas de la governa ia es, entre otra, la nasionalisme espaniol, la catolicisme e la anticomunisme, cual ia servi per suporta un governa autocrata cual ia nomi se democratia organal en oposa a la democratia 

Pos la defetas de la paises de la Ase en la Gera Mundal Du, la governa ia comensa elimina sua cualia faxiste, an si segue usante sua simboles. La francisme ia debe xerca alias nova internasional, e ia diminui la rol de la Falange Española per otra grupos political. En la desenio de la anios 60 ia apare un jenera de politicistes tecnocrata formida par la Opus Dei e cual ia fini la isoli internasional.

En la anios de la francisme, on ia manteni un serie de fundas political e ideolojial, tipal alga de los de la governas faxiste, e otra propre de la francisme. Esta fundas ia es:

* Anticomunisme: Lo ia oposa entera la comunisme e ance tota ideolojia de sinistra. Alga sloganes de la governa, como "la vijilor de la Ueste", vijilante ce la comunisme no ta ariva a Espania no a Europa ueste.
* Antilibralisme: La francisme ia oposa tota sistem libraliste o democrata e ance la separa de potias.
* Antiparlamentisme: Fransesco Franco ia crede ce la sistem parlamental ia es la causa de la dejenera de Espania. El ia pone un democratia organal ma real sua governa ia manteni se asta la mori de Franco.
* Autocratia: La governa de Franco ia atenta introdui se e controla tota la fasetas de la vive nasional e sosial, usante per lo varia organizas gidada par la  Falange Española Tradicionalista y de las Juntas de Ofensiva Nacional Sindicalista (FET y de las JONS).

## Stato sosial
Cuando Fransesco Franco ia mori, la 20 novembre 1975, la stato sosial de Espania ia es tal: 
# Nonemplea: 510 500 persones. Taso de desemplea: 3,78%.
# Potia du mundal en la setor servis.
# Potia nove industrial mundal. La industria ia es la 36% de la produi interna bruta.
# Economia produosa protejeda e isolida de la mercato finansial.
# Construi de plu ca 9 000 000 de casas en tota la pais.
# Clase media: 56% de la popla.
# Paia ajuntable de Natal
# Paia ajuntable de 18 julio.
# 700 000 ofisiores publica.
Franka

**Franka** es la carater xef de la animas con la mesma nom, creada par Henk Kuijpers, un artiste nederlandes. La colie de animas de Franka es un segue de naras, ma on pote leje cada nara ance en modo separada.

## Carateres
Franka es un fem intelijente. El ia comensa sua carera como secretor a la Museo de Crimin, ma pos alga tempo el ia inisia sua propre ofisia per rexerca: Rexerca Franka. Sua nomes personal es Francesca Victoria. Sua nom familial e eda no es conoseda. El abita prima en Groterdam (un site imajinada, de cual sua nom sona como Rotterdam), ma cuando la anima ia deveni plu real, el ia move se a Amsterdam. La desinias de la situa mostra multe cosas reconosable de Amsterdam e de otra locas famosa en Nederland.

Bars es la camerada fidosa de Franka, un buldog peti, blanca, joven, de un colie de buldoges de Noordenwind, la xef de polisia e un ami de Franka.

## Relata a elefen
La elefeniste Vilkoos ia sujesta ce Franka ta es un mascote eselente per lingua "Franka" nova.

## Lias esterna
* La vola de Atlantis - la animada de Franka en elefen, traduida par Vilkoos
* Un lista con detales supra la publicis de Franka
* La paje ofisial en interede supra Franka ce es ance la paje ofisial de se publicor clamada Uitgeverij Franka B.V.
Franz Kafka

**Franz Kafka** (3 Julio 1883 en Praha - 3 Junio 1924 en Kierling, Osteraic) ia es un de la scrivores la plu importante de naras en la lingua deutx en la sentenio dudes.

Sua naras, como *Die Verwandlung* (1915), e novelas, incluinte *Der Prozess* (1925) e *Das Schloss* (1926), conteni persones turbada en un mundo nonpersonal e malsonin.
Franz Schädle

**Franz Schädle** (Westerheim, Baden-Wurtemberg; 19 novembre 1906 - Berlin 1 maio 1945) ia es la comandor ultima de la gardacorpos personal de Adolf Hitler (Begleitkommando SS des Führers) de 5 janero 1945 asta sua mori en 2 maio 1945.

## Bibliografia
* 
* 
* 
* 
*
Frates Grimm

La **Frates Grimm** (en deutx: Die Gebrüder Grimm), Jacob e Wilhelm Grimm, ia es profesores deutx ci es plu conoseda per sua publici de colies de naras folcloral e naras de fes. Los es ance conoseda per sua labora en linguistica, spesial sua descovre de la cambias de sonas en parolas tra tempo – un idea conoseda como la Lege de Grimm. Los ia populari naras como Capeta Roja, Hansel e Gretel, Blancaneva, Rumpelstiltxin, Senerela, e multe otras.
Friedrich Engels

**Friedrich Engels** ia es un politiciste, comersior, filosofiste e istoriste militar. Con Karl Marx, el ia developa la teoria sosial revoluinte cual es aora nomida marxisme.

El ia nase a 28 novembre 1820 en Barmen (oji un parte de Wuppertal), e ia mori a 5 agosto 1895 en London).

Engels ia scrive temprana un critica de la economia political, influeda par Marx. Ja en 1845 los ia scrive la testo "La ideolojia deutx" cual ia es publicida plu tarda en la anio 1932, do ambos ia developa un imajina comun de la sosialisme. En 1848 los ia publici la declara comuniste. Pos la mori de Marx, Engels ia publici volumes du e tre de "La capital" – un critica de la economia political.
Frisce (lingua)

La lingua **frisce** es vera un grupo de linguas o dialetos germanica, parlada par sirca 0,5 milion persones de grupos etnica frisce ci abita la borda sude de la Mar Norde en Nederland e Deutxland.  Frisce es prosima relatada a engles vea, ma engles moderna e frisce no es intercomprendable.

On ave tre varias de frisce: frisce ueste, frisce norde, e frisce este (de Saterland). Frisce ueste es parlada par un popla en Nederland, spesial en la provinse Frisland (o Fryslân), con sirca 350 000 parlores.  En Deutxland, on ave sirca 2000 persones en Saterland, e sirca 10 000 persones en la provinse Schleswig-Holstein.

Un esemplo de frisce ueste:



Us heit,
dy't yn de himelen binne;
jins namme wurde hillige.
Jins keninkryk komme.
Jins wollen barre allyk yn 'e himel,
sa ek op ierde.
Jow ús hjoed ús deistich brea.
En forjow ús ús skulden,
allyk ek wy forjowe ús skuldners.
En lied ús net yn forsiking,
mar forlos ús fan 'e kweade.
Hwant Jowes is it keninkryk en de krêft
en de hearlikheit oant yn ivichheit.



Un varia:



Us Heit yn 'e himel,
lit jo namme hillige wurde,
lit jo keninkryk komme,
lit jo wil dien wurde
op ierde likegoed as yn 'e himel.
Jou ús hjoed ús deistich brea
en ferjou ús ús skulden
sa't wy ús skuldners ek ferjûn hawwe;
en lit ús net yn fersiking komme,
mar ferlos ús fan 'e kweade;
want jowes is it keninkryk
en de krêft
en de hearlikheid
oant yn ivichheid. Amen.
Frisland

**Frisland** o **Frisia** (frisce: Fryslân; nederlandes: Friesland) es un provinse en la norde-ueste de Nederland. Lo es situada a ueste de Groningen, a norde-ueste de Drenthe e Overijssel, a norde de Flevoland, a norde-este de Holland Norde, e a sude de la Mar Norde. En 2010, la provinse ia ave un popla de 646 000 persones e un area intera de 5749 km².

La capital e seja de la governa provinsal es la site Leeuwarden (frisce ueste: Ljouwert), cual ave 91 917 abitores. De 2017, Arno Brok es la Comisionor de la Re en la provinse. Un alia de la Partito Laboriste, la Apela Democrata Cristian e la Partito Nasional Frisce formi la ramo esecutal.

La area de la provinse ia parteni pasada a Frisland, un rejion antica plu grande. La linguas ofisial de Frisland es frisce ueste (prosima relatada a engles) e nederlandes.

## Istoria

Carlo 5, la Imperor Roman Santa, ia deveni la baron prima de la Baronia de Frisland. El ia asinia Georg Schenck van Toutenburg, ci ia vinse la revolta de la campanianes, como *stadtholder* per rena la provinse en sua loca. Cuand Carlo ia renunsia en 1556, Frisland ia es eritada par Filipo 2 de Espania, como ance la resta de Nederland. En 1566, Frisland ia junta se a la Revolta Nederlandes contra la rena espaniol.

En 1577, George van Lalaing (Conte Rennenburg) ia es asiniada como *stadtholder* de Frisland e otra provinses. Un moderada, fidada par ambos lados, el ia atenta reconsilia la rebelores con la Corona. Ma en 1580, Rennenburg ia declara per Espania. La Statos de Frisland ia asembla soldatos e ia catura sua fortreses de Leeuwarden, Harlingen e Stavoren. Rennenburg ia es desponeda, e Frisland ia deveni la baronia sinco cual ia junta se a la Uni rebelante de Utrecht. De 1580, tota *stadtholder*es ia es membros de la Casa de Oranje-Nassau. Con la Pas de Münster en 1648, Frisland ia deveni un membro plen de la Republica Nederlandes autonom.

En 1798, a tre anios pos la Revolui Batavian, on ia aboli la Baronia de Frisland e sua teritorio ia es divideda entre la departes Eems e Oude IJssel. Ma esta no ia dura longa, car on ia revive Frisland como un departe en 1802. Cuando Nederland ia es proprida par la Impero Franses Prima en 1810, on ia renomi la departe Frise. Pos la defeta de Napoléon en 1813 e la introdui de un constitui nova en 1814, Frisland ia deveni un provinse de la Prinsia Autocrate de Nederland Unida, e de la Rena de Nederland pos un plu anio.
Fransesco Grimaldi

**Fransesco Grimaldi** (monaces: *Françuà primu*) ia es un gidor genoves cual ia catura la fortres de Monaco a la note de 8 janero 1297. El ia es la fio de Guilelmo Grimaldi e Jacoba, un nobil genoves.

Vestida como un monce, el ia es salutada a la portas de la castel de Monaco. A pos, el e un grupo de omes ia saisi la castel con sua cusin Rainier 1. La aveni es onorada en la scermo eraldial de Monaco, en cual la suportores es du monces armada con spadas. El ia domina la fortres tra cuatro anios ante deveni espulsada par la genoveses. Tal, Fransesco ia fali institui un governa de Grimaldis en Monaco, ma ia fa la atenta prima de esta.

El ia sposi Aurelia del Carretto en 1295 e la sposia no ia produi enfantes. La Grimaldis de oji no es desendentes de Fransesco. Pos sua mori en 1309, el ia es susededa par sua cusin Rainier 1, Senior de Cagnes.

La desendentes de sua cusin governa ancora Monaco. A plu ca sento anios pos la colpa, la Grimaldis ia compra Monaco de la Corona de Aragon en 1419, e ia deveni la gidores ofisial e nondisputada de "la Roca de Monaco".
Furlan (lingua)

**Furlan** (o *marilenghe*, o *friulan* en italian) es un lingua romanica de la familia retoromanica, parlada en la area Friuli de Italia norde-este.  Friulan ave sirca 600 000 parlores, de ci la plu parla ance Italian. Lo es derivada de la mesma radises como ladin. Testos en Furlan es atestada de la sentenio 11, e poesia e leteratur de la sentenio 14. En la sentenio 20, persones ia deveni plu interesada par la lingua.

Un esemplo:


 Pari nestri, che tu sês tai cîi,
 ch'al sedi santificât il to non,
 ch'al vegni il to ream,
 ch'e sedi fate la tô volontât
 come in cîl, cussì in tiere.
 Dànus vuè il pan che nus covente,
 parinus jù i nestris debits
 come che nô ur ai parìn jù ai nestris debitôrs
 e no sta molânus te tentazion,
 ma libèrinus dal mâl.
 Amen.
Gabon

**Gabon** es un pais en Africa.

La area es sirca 267 667 cilometres cuadrida.

La cuantia de abitores, en la anio 2007, ia es sirca 1 454 867 persones.

La site capital es Libreville.

La linguas major es franses (ofisial), fang, myene, nzebi, bapounou/eschira e bandjabi.
Gabriela Mistral

**Gabriela Mistral** es la nom falsa de Lucila Godoy de Alcayaga (1889–1957), un poesiste  e politiciste fema txilan. El ia nase en Vicuna. El ia es un instruor famosa, viajante en Mexico, SUA e Europa per studia scolas e metodos de instrui. 

Gabriela Mistral ia es un profesor visitante a Universias de Barnard e Middlebury e Universia de Puerto Rico. De pos 1933, per 20 anios el ia servi como consul txilan en Madrid, en Lisbon, e otra sites diversa, incluinte Los Angeles.

Sua poesia, cual es plen de emosia e caldia, ia es traduida a engles, franses, italian, deutx e svensce. Un colieda engles de sua poesia es contenida en *Colieda de Gabriela Mistral* (1942) e en *Poesias elejeda de Gabriela Mistral* (1979). Elementos de sua moda e temas es trovada en obras de otra scrivores de America latina como Pablo Neruda e Octavio Paz. En 1945 el ia es la scrivor prima de America latina ci ia gania la premio Nobel de leteratur.
Gailica (lingua)

**Gailica** (*Gàidhlig* AFI: /ˈgaːlʲigʲ/) es un lingua celta parlada par sirca 100 000 persones, la plu en Scotland (de do lo es nativa) e alga en America Norde, spesial Scotia Nova. Lo desende, como eres e manes, de eres vea. Nota ce eres es ance frecuente nomida "gailica", e multe persones usa la parolas "gailica scotes" e "gailica eres" per distingui la du; ma la parola scotes es usada sola per la lingua germanica de Scotland, prosima relatada a engles. La plu de Scotland moderna ia parla gailica en la pasada, como atestada spesial par nomes de locas en Scotland cual es en gailica.

En la conta de abitores de 2011 en Scotland, 57 375 persones (1.1% de la popla de Scotland ci ave tre anios o plu) dise ce los pote parla gailica, 1275 min ca en 2001. La cuantias persentil la plu grande de parlores de gailica ia es en la Hebrides Esterna. Sola sirca dui de la parlores ia es alfabetiste completa en la lingua. An tal, laboras per revive esiste, e la cuantia de parlores de la lingua ci ia ave min ca dudes anios no ia redui entre la contas de abitores de 2001 e de 2011.

Gailica no es un lingua ofisial de la Uni European o de la Rena Unida. An tal, lo es categorida como un lingua nativa su la Constitui European de la Linguas Minorial o Rejional, cual la governa brites ia validi, e la Lingua Gailica (Scotland) Ata 2005 ia institui un corpo per developa de lingua, *[[Bòrd na Gàidhlig|Bòrd na Gàidhlig]]*.

Estra Scotland, Gailica canadian es parlada, per la plu parte en Scotia Nova e Isola Prinse Edward. En la conta de abitores de 2011, Canada ia ave 7195 parlores de "linguas gailica", con 1365 en Scotia Nova e Isola Prinse Edward, do la respondes refere per la plu parte a gailica scotes.

## Esemplos
Galego (lingua)

**Galego** (*galego*) es un lingua romanica parlada en Galisia, un comunia autonom locada en norde-ueste de Espania, en areas visina de Asturias, Castelia e Leon e la norde de Portugal.

Galego e portuges es desendentes de la mesma lingua derivada de latina, nomida galego-portugues. Esta lingua ia es parlada en la teras de la Rena de Galisia.

Lo es reconoseda como lingua ofisial de Galisia con espaniol. Como ance portuges, lo es asetada como lingua parlada en la Parlamento European.

## Dialetos
Galego ave tre dialetos:
* Galego este.
* Galego ueste.
* Galego sentral.

## Vide ance
* Leteratur galego

## Bibliografia
* Álvarez, R. e X. Xove (2002) *Gramática da lingua galega*, Vigo: Galaxia.
* Fernández Rei, F. (1991) *Dialectoloxía da lingua galega*, Vigo: Xerais.
* Freixeiro Mato, X. R. (1997) *Lingua galega: normalidade e conflito*, Santiago de Compostela: Laiovento.
* Mariño Paz, R. (1998) *Historia da lingua galega*, Santiago de Compostela: Sotelo Blanco.
* Monteagudo, H. (1999) *Historia social da lingua galega*, Vigo: Galaxia.
Galisia

**Galisia** (galego e espaniol: Galicia) es un comunia autonom de Espania norde, e es la abitada istorial de la popla galego. Lo borda Portugal a la sude, Castelia, Leon e Asturias a la este, la Mar Atlantica a la ueste, e la Golfo Biscaia a la norde.

## Istoria
En la temprana de la sentenio 5, la crise profonda sufrida par la Impero Roman ia permete ce tribus diversa de Europa sentral (suebas, vandales e alanes) traversa la Reno e penetra la fronteras a 31 desembre 406. Sua progresa en dirije a la penisola iberian ia obliga la autoriosas roman a institui un trata (*foedus*) par cual la suebas va forma un colonia pasosa e governa Galisia como aliadas imperal. Donce, de 409 Galisia ia es controlada par la suebas, forminte la rena medieval prima creada en Europa, en 411, an ante la cade de la Impero Roman, esente ance la rena germanica prima cual ia ave monerias sur teras roman. En esta periodo, un colonia e un bispia brites ia es instituida en la norde de Galisia (Britonia), probable como alias de la suebas. En 585, la re visigoto Leovigildo ia invade la rena sueba de Galisia e ia vinse lo, traente lo su domina visigoto.

Plu tarda, la muslimes ia invade Espania (711), ma la arabis e moros ia ave nunca un controla vera de Galisia, cual ia es ajuntada a la Rena de Asturias, conoseda como *Gallaecia* o  *Galicia* (*Yillīqiya* e *Galīsiya*) par la arcivores muslim como ance par multe europeanes. Esta eda ia forti Galisia como un sosia cristian con lingua romanica. En la sentenio seguente, la nobiles galego ia concista la norde de Portugal (Coimbra ia cade su potia cristian en 871), tal librinte lo cual on ia regarda como la site la plu sude de Galisia antica.

## Linguas
La lingua orijinal de Galisia es galego. Multe persones parla ancora esta lingua, cual es relatada a portuges. La galego desende de latina, e donce es un lingua romanica. Lo ave un academia, nomida *Real Academia Galega*. En Galisia, espaniol es ance parlada.

## Imno
La testo de la imno galego (*Os Pinos* pd "La Pinos") es la du partes prima de la poesia *Queixumes dos pinos* (Jemi de la Pinos) de Eduardo Pondal con musica de Pascual Veiga. Sua mostra prima ia aveni en Havana, a 20 desembre 1907.
Gana

**Gana** es un pais en Africa. Lo ia es un colonia brites, la Costa de Oro, asta 1955.

Sua area es sirca 239 460 cilometres cuadrida.

La cuantia de abitores, en la anio 2007, ia es sirca 22 931 299 persones.

La site capital es Accra/Ncra.

Lo ia es la pais de orijina de Nanny Maroon, la eroe jamaican, un asante.

La linguas major es asante 14.8%, eue 12.7%, fante 9.9%, boron (Brong) 4.6%, dagomba 4.3%, dangme 4.3%, dagarte (Dagaba) 3.7%, aciem 3.4%, ga 3.4%, acuapem 2.9%, otras 36.1% (inclui engles (ofisial)) (2000).
Gambia

**Gambia** (ofisial la Republica de la Gambia) es un pais en Africa ueste. Lo es intera ensircada par Senegal estra sua costa a la Mar Atlantica a sua fini ueste. Lo es la pais la plu peti en Africa continental.

Gambia es situada a ambos lados de la Rio Gambia, cual flue tra la sentro de la pais asta la Mar Atlantica. Sua area es 10 689 cilometres cuadrida, e sua popla a la conta de april 2013 ia es 1 882 450. La capital es Banjul, e la sites la plu grande es Serekunda e Brikama.

Gambia ave la mesma orijina istorial como multe otra nasiones de Africa ueste en la comersia de sclavos. Esta ia es la fator xef per crea e manteni un colonia longo la Rio Gambia, prima par la portugeses. Plu tarda, a 25 maio 1765, Gambia ia deveni un parte de la Impero Brites cuando la governa ia prende controla formal, instituinte la Provinse de Senegambia. En 1965, Gambia ia gania autonomia su la xefia de Dawda Jawara, ci ia rena asta cuando Yahya Jammeh ia saisi la potia en un colpa sin sangue en 1994.

En janero 2017, Adama Barrow ia deveni la presidente tre de Gambia, pos vinse Jammeh en un vota de desembre 2016. Jammeh ia refusa inisial aseta la resultas, cual ia provoca un crise constitual, un interveni militar par la Comunia Economial de Statos de Africa Ueste, e ultima la esclui de Jammeh.

La economia de Gambia es dominada par cultiva, pexa e spesial turisme. En 2008, sirca un tri de sua abitores ia vive su la linia internasional de povria (US$1,25 per dia).

La linguas major es engles (ofisial), mandinca, uolof e fula.
Gao Xingjian

**Gao Xiangjin** ia nase en 1940. El es un noveliste franses de orijina xines. El ia gania la premio Nobel per leteratur en la anio 2000.

El es ance un depintor famosa, un traduor e un manejor teatral. Sua madre ia es un ator teatral. Cuando el ia es joven, el ia gusta leje multe obras traduida de la ueste.

En 1962 el ia deveni un traduor profesal. El ia es un abrivia en drama naiviste. Sua teatrales *La primitiva* (1985) e *La otra riva* (1986) critica la governa. El ia fa un viaja difisil longo la rio Yangze cual ia inspira la novela *Montania de spirito*, cual es completa unica en sua spesie.

En la Revolui Cultural, on ia forsa el a labora como cultivor, e a acel tempo el ia scrive naras corta, teatrales e poesias. El ia nesesa arde estas, temente ce la governa va descovre los.

De 1997, el es un sitadan franses.

## Dramas e presentas
* Signal Alarm, 1982
* Bus Stop, 1983
* Wild Men, "Savages", 1985
* The Other Shore, 1986
* Shelter the Rain
* Dark City
* Escape
* Death Sector
* A Tale of Shan Hai Jing
* Dialogue & Rhetorical
* Weekends Quartet
* Nighthawk
* Snow in August
* Collection

## Novelas
* Constellation in a Cold Night, 1979
* Such a Pigeon called Red Lips, 1984 — colie de novelas
* A Fishing Rod for my Grandpa, 1986 — colie de naras corta
* Soul Mountain, 1989
* One Man's Bible, 1998

## Otras
* Ba Jin in Paris, 1979, pensas
* Without -isms, "No Ideology", 1995

## Operas de Gao Xingjian en engles
* Buying a Fishing Rod for my Grandfather
* Soul Mountain, novela, traduida par Mabel Lee, Flamingo, London, 2001
* One Man's Bible, novela